Na temelju članka 35. st.1. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09,143/12, 152/14, 81/15 – pročišćeni tekst i 94/17 – ispravak pročišćenog teksta) i članka 48. st. 1. točka 5. Zakona o lokalnoj i područnoj (regionalnoj) samoupravi („Narodne novine“ broj 33/01,60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 6. Odluke o načinu, uvjetima i postupku raspolaganja imovinom u vlasništvu Općine Vladislavci („Službeni glasnik“ Općine Vladislavci broj 4/16 i 4/20) te članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 35. sjednici održanoj dana 25. siječnja 2024. godine donosi

**ODLUKU**

**o raspisivanju javnog natječaja za** **prodaju nekretnina u vlasništvu Općine Vladislavci**

**Članak 1.**

1)Raspisuje se javni natječaj za prodaju nekretnina putem prikupljanja pisanih ponuda za sljedeće nekretnine u vlasništvu Općine Vladislavci:

1. **kč. br. 338 k. o. Vladislavci**, kuća br. 13 i dvor, u Ul. M. Križan, ukupne površine 1911 m2 upisana u zemljišnim knjigama Općinskog suda u Osijeku, **i kč. br. 339** **k. o. Vladislavci,** oranica ukupne površine 704 m2, obje upisane u zemljišnim knjigama Općinskog suda u Osijeku zemljišnoknjižnom odjelu Osijek, u z.k. ul. 274, u cijelosti, 1/1, s upisanim teretom zaprimljenim 08.06.2011. broj Z-5791/11 temeljem rješenja Općinskog suda u Osijeku broj: 3 OVR-1617/11-2 od 07.06.2011., pravo zaloga na nekretnine u iznosu od 25.998,60 kn sa pripadajućim zakonskim zateznim kamatama, troškovima postupka u iznosu od 1.000,00 kn za korist Republike Hrvatske – Ministarstva financija, Porezne uprave, Područni ured Osijek **po početnoj cijeni od** **5.140,00 eura.**
2. **kč. br. 210** **k. o. Dopsin**, kuća, dvorište i oranica Novo Selo, površine 2050 m2 upisana u zemljišnim knjigama Općinskog suda u Osijeku, zemljišnoknjižnom odjelu Osijek, u z.k. ul.127, u cijelosti, u dva suvlasnička dijela 1/2 **po početnoj cijeni od** **4.326,76 eura**

**Članak 2.**

1. Osim kupoprodajne cijene kupac snosi i troškove postupka koji uključuju troškove izrade procjembenih elaborata i troškove objave oglasa u dnevnom tisku.

**Članak 3.**

1) Prodaja nekretnina iz članka 1. ove Odluke provest će se prikupljanjem pisanih ponuda.

2) Javni natječaj za prikupljanje pisanih ponuda za kupnju nekretnina u vlasništvu Općine Vladislavci iz članka 1. ove Odluke raspisat će općinski načelnik te će se isti objaviti na oglasnoj ploči i web stranici Općine Vladislavci [www.opcina-vladislavci.hr](http://www.opcina-vladislavci.hr) a obavijest o raspisanom Javnom natječaju objavit će se u dnevnom tisku. Rok za prijavu na Javni natječaj iznosi 30 dana od dana objave obavijesti o raspisanom Javnom natječaju u dnevnom tisku.

**Članak 4.**

1) Početna cijena za nekretnine iz članka 1. t.1. ove Odluke u iznosu od 5.140,00 eura (slovima: pettisućastotinuičetrdeseteura), sukladna je Procjembenom elaboratu o tržišnoj vrijednosti nekretnine, broj 56/2023 izrađenog od strane stalnog sudskog vještaka za građevinarstvo i procjenitelja vrijednosti nekretnina, Dražen Krajlah, mag.ing.aedif., iz studenoga 2023. godine, kojom je za kč. br. 338 k. o. Vladislavci elaborat izrađen za građevinsko zemljište 1. kategorije u izgrađenom dijelu naselja, budući da se na zemljištu nalazi devastirana prizemna kuća bez dokaza legalnosti. Teret na navedenoj nekretnini iz članka 1. stavak 1. točka 1. će Općina Vladislavci uplatiti po uplati kupoprodajne cijene odabranog ponuditelja.

2) Početna cijena za zemljište iz članka 1. t.3. ove Odluke u iznosu od 4.326,76 eura (32.600,00 kuna) (slovima: četiritisućetristotinedvadesetišesteuraisedamdesetišesteurocenti), sukladna je Procjembenom elaboratu o tržišnoj vrijednosti nekretnine, broj 05/2020 izrađenoj od strane stalnog sudskog vještaka za građevinarstvo i procjenitelj vrijednosti nekretnina, Goran Ožbolt iz ožujka 2020. godine.

**Članak 5.**

1)Jamčevina za sudjelovanje u postupku kupoprodaje za svaku pojedinu nekretninu iznosi 10% od početne cijene.

2)Jamčevina se uplaćuje na račun Općine Vladislavci IBAN: HR88 2390 0011 8579 0000 9, model –HR68, poziv na broj – 7706-OIB ponuditelja, do krajnjeg roka za dostavu pisanih ponuda.

**Članak 6.**

1)Odluku o izboru najpovoljnijih ponuda donosi općinski načelnik.

2)Ugovor o kupoprodaji s najpovoljnijim ponuditeljima sklopit će općinski načelnik.

3)Ugovor o kupoprodaji se sklapa po uplati cjelokupnog ponuđenog iznosa.

4)Najpovoljniji ponuditelji koji odustanu od ponude nakon završetka postupka javnog otvaranja ponuda, koji ne pristupe sklapanju ugovora o kupoprodaji ili ne uplate u cijelosti ponuđenu cijenu u za to ostavljenom roku, gube pravo na povrat uplaćene jamčevine, a općinski načelnik pridržava pravo izabrati drugog ponuditelja među prispjelim ponudama sukladno utvrđenim uvjetima.

5)Sve troškove u vezi sklapanja i provedbe kupoprodajnog ugovora snosi kupac.

**Članak 7.**

1. Kupoprodajnu cijenu kupac plaća u cijelosti u roku od 8 (osam) dana od dostave odluke o izboru.

**Članak 8.**

1. Postupak prodaje nekretnina iz članka 1. ove Odluke provodi Povjerenstvo za provedbu postupka prodaje nekretnine u vlasništvu Općine Vladislavci u sastavu:

1. Gordana Pehar Kovačević, predsjednik Povjerenstva,

2.Tajana Habuš, član Povjerenstva,

3. Ružica Šinik, član Povjerenstva

po sljedećim pravilima:

* Na mjestu i u vrijeme određeno za javno otvaranje u roku zaprimljenih ponuda uvodno otvoriti javno otvaranje, odnosno započeti postupak javnog otvaranja,
* Otvoriti u roku zaprimljene ponude redoslijedom zaprimanja i provjeriti odgovara li sadržaj istih uvjetima Javnog natječaja, tj, sadrži li zaprimljena ponuda iznos ponuđene cijene, tražene podatke o podnositelju ponude (ime i prezime, odnosno naziv pravne osobe, prebivalište odnosno sjedište ponuditelja ako je isti pravna osoba, broj telefona, e-mail adresa), osobni identifikacijski broj (OIB), dokaz o uplaćenoj jamčevini u iznosu od 10% početne cijene uz naznaku broja računa radi eventualnog povrata jamčevine, izvornik ili ovjerenu presliku potvrde nadležne Porezne uprave o podmirenju poreznog duga, koja ne smije biti starija od 30 dana od dana podnošenja ponude, izvornik potvrde Jedinstvenog upravnog odjela Općine Vladislavci da nema duga prema proračunu Općine Vladislavci koja ne smije biti starija od 30 dana od dana podnošenja ponude, presliku važeće osobne iskaznice za fizičke osobe) izvadak iz sudskog registra ( za pravne osobe), te ako je primjenjivo punomoć za zastupanje, odnosno ovlaštenje predstavnika pravne osobe;
* Razmotriti ponude i dokaze, utvrditi njihovu pravnu valjanost, te odmah objaviti odluku;
* U slučaju da je dostavljeno više ponuda s istom najviše ponuđenom cijenom, najpovoljnijom će se smatrati ona koja je ranije zaprimljena;
* U slučaju odustanka prvog najpovoljnijeg ponuditelja, najpovoljnijim ponuditeljem se smatra slijedeći ponuditelj koji je ponudio najvišu cijenu uz uvjet da je veća ili jednaka početnoj cijeni,
* Po okončanju postupka javnog otvaranja utvrditi koja se ponuda smatra najpovoljnijom te takvo utvrđenje unijeti u zapisnik;
* Zapisnik o provedenom postupku javnog otvaranja ponuda s prijedlogom za prihvat ponude koja se smatra najpovoljnijom dostaviti općinskom načelniku Općine Vladislavci na razmatranje i odlučivanje, koji odgovarajuću odluku donosi u roku od 15 dana od primitka zapisnika i prijedloga;
* Zakašnjele ponude neotvorene vratiti ponuditeljima.

**Članak 9.**

 1)Javno otvaranje ponuda provest će se u prostorijama Općine Vladislavci – vijećnica u Vladislavcima, Kralja Tomislava 141, a datum i vrijeme održavanja utvrđuju se tekstom Javnog natječaja.

 2)Općinski načelnik Općine Vladislavci pridržava pravo poništiti objavljeni Javni natječaj u cijelosti ili djelomično, bez posebnog obrazloženja, do donošenja odluke o prihvatu ponude.

**Članak 10.**

1)Provedba ove Odluke - objava Javnog natječaja i potrebni administrativno – tehnički poslovi povjeravaju se Jedinstvenom upravnom odjelu Općine Vladislavci.

**Članak 11.**

1)Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 944-03/24-01/01

URBROJ: 2158-41-01-24-02

Vladislavci, 25. siječnja 2024. godine

PREDSJEDNIK

OPĆINSKOG VIJEĆA

Krunoslav Morović, v. r.